open-index/open-wikipedia-markdown huggingface dataset:
அய்யம்பாளையம் பெரியமுத்தாலம்மன் கோயில்

**அய்யம்பாளையம் பெரியமுத்தாலம்மன் கோயில்** இந்தியாவின் தமிழ்நாடு மாநிலம், திண்டுக்கல் மாவட்டம், பட்டிவீரன்பட்டி அருகே உள்ள அய்யம்பாளையம் என்ற ஊரில் அமைந்துள்ள கிராமக் கோயிலாகும். திருக்கோவில் 1988ஆம் ஆண்டும் 2006 ஆம் ஆண்டும் குடமுழுக்கு செய்யப்பட்டது. ஒவ்வொரு ஆண்டும் புரட்டாசி மாதம் இறுதி வாரத்தில் இங்கு திருவிழா நடப்பது வழக்கமாகும்.

## வரலாறு
பட்டக்காரர் என்பவர் சுமார் 400 - 500 ஆண்டுகளுக்கு முன் தற்போதுள்ள பெரிய அய்யம்பாளையத்திற்கு முதலில் குடி வந்தார். இவர் பெரியமுத்தாலம்மன் கோயிலைக் கட்டி வணங்கி வந்தார். பின் பொது மக்கள் வணங்க, திருவிழா கொண்டாடப்பட்டது.

நாட்டுப்புறவியல் ஆராய்ச்சியில் ஈடுபடுபவர்களுக்கு ஆர்வமூட்டும்படியான அதிக தகவல்கள் இத்திருக்கோயிலின் வழிபாட்டு முறைகளில் உள்ளன. முதலில் பீடமும், அதற்குப்பின் மூலத்தானமும், அர்த்த மண்டபமும் பட்டக்காரரின் முன்னோர்கள் கட்டியதாகும். அதில் அவர்களின் சிலையும், பெயரும் கல்லில் செதுக்கப்பட்டுள்ளன. அடுத்துள்ள கோனார்கள் மண்டபம் கோனார்களால் கட்டப்பட்டது. அடுத்துள்ள பொது மண்டபம் எட்டுப்பட்டரையினரால் கட்டப்பட்டது. வஞ்சி மூப்பர் என்பவரை இக்கோவிலின் முதல் அர்ச்சகராக பட்டக்காரர் நியமித்தார். இந்தக் கோயிலின் திருவிழா ஆண்டிற்கு ஒரு முறை புரட்டாசி மாதம் கடைசி புதன், வியாழன் மற்றும் வெள்ளி கிழமையில் கொண்டாடப்படுகிறது. தொன்று தொட்டு இக்கோயிலின் திருவிழாவை பட்டக்காரர் ஆலோசனையின் படி மற்ற கிராம பொதுமக்கள் குழுக்கள் அமைத்து திருவிழாவினை வழிநடத்தி கோலாகலமாக கொண்டாடுகிறார்கள். இக்கோயிலின் திருவிழாவானது கொண்டாடப்படும் பொழுது இதனை சுற்றி உள்ள ஐந்து கிராமங்களின் கிராம தேவதைகளின் திருவிழாவாக வெகு விமர்சையாக கொண்டாடப்பட்டு வருகிறது.

இத்திருவிழாவானது ஆவணி மாதம் ஒவ்வொரு வார புதன் கிழமைகளிலும் கிராம தெய்வங்களுக்கு பொங்கல் மற்றும் அர்ச்சனைகள் செய்து அதைத் தொடர்ந்து வனதேவதைப் பெட்டி, அக்குமார் பெட்டி மற்றும் கடைசியாக சடையாண்டி பெட்டி போன்றவை ஒவ்வொரு புதன் கிழமைகளிலும்  அய்யம்பாளையம் பெரிய முத்தாலம்மன் கோவில் வந்து பிறகு அந்தந்த கோவில்களுக்கு செல்லும். சடையாண்டி கோவிலில் வழிபாடுகள் முடிந்த பிறகு ஐந்து ஊர்களிலும் 15 ஆம் நாள் சாட்டாக முத்தாலம்மன் திருவிழா கொண்டாடப்படும் என்று ஊர் மக்கள் அறிவிப்பு வெளியிடுவர். இந்த ஐந்து ஊர் திருவிழாவானது புரட்டாசி மாதம் கடைசி புதன், வியாழன் வெள்ளிக்கிழமைகளில் ஒன்றாக கொண்டாடப்படுகிறது.  ஐந்து ஊரானது.

பிறகு ஒவ்வொரு ஊரிலும் அந்தந்த ஊரின் வழக்கப்படி அடுத்த இரண்டு தினங்களுக்கு வெகு விமர்சியாக திருவிழா கொண்டாடப்படும். பிறகு திருவிழாவின் மூன்றாம் நாளான வெள்ளிக்கிழமை, மாலை வேளையில் அம்மன் ஊர்வலம் வந்து கிராம மக்களுக்கு அருள்பாளித்து பூஞ்சோலை சென்றடையும். தொன்று தொட்டு நடந்து வந்த இந்த திருவிழாவை அந்தந்த ஊர்  பட்டதாரர்களை நியமித்து வெகு விமர்சியாக ஒவ்வொரு வருடமும் கொண்டாடி வருகிறார்கள். ஒவ்வொரு ஊருக்கும் பட்டதாரர்களை நியமனம் செய்வது அர்ச்சகர்களை நியமனம் செய்வது திருவிழாவை வழிநடத்துவது ஆகிய முக்கிய பொறுப்புகள் அனைத்தும் அந்தந்த ஊர் பட்டதாரர்களை சேர்ந்ததாகும். ஒவ்வொரு ஊர் கோவில்களுக்கும் மற்றும் அதனை சார்ந்துள்ள கிராம தெய்வங்களுக்கும் பூஜை புலாஸ்காரங்கள் செய்வது குறித்து முக்கிய முடிவுகளை  ஊர் பொது மக்களின் சார்பாக ஒன்று கூடி முடிவு எடுக்கப்படும்.

அன்று முதல் இன்று வரை அந்தந்த ஊர் பொதுமக்களின் அறிவுறுத்தல் படியும் கிராம பொதுமக்களின் ஆலோசனை படியும் வெகு விமர்சயாக ஐந்து ஊர் முத்தாலம்மன் திருவிழா கோலாகலமாக கொண்டாடப்பட்டு வருகிறது.

## மேற்கோள்கள்

பகுப்பு:திண்டுக்கல் மாவட்டத்திலுள்ள கிராமக் கோயில்கள்
வைக்கிங் 2

**வைக்கிங் 2** *(Viking 2)* என்பது நாசாவினால்  செவ்வாய் கோளை ஆராய்வதற்காக வைக்கிங் திட்டத்தின் கீழ் அனுப்பப்பட்ட விண்கலம் ஆகும். இதுவும் வைக்கிங் 1 மாதிரியான பணியைச் செய்யவே அனுப்பப்பட்டது.  இது விண் சுற்றுக்கலன் (orbiter) மற்றும் கோள் இறங்கு விண்கலன் (lander) என இரண்டு பகுதிகளை உடையது. வைக்கிங் 2 கோள் இறங்கு விண்கலன் 1316 நாட்கள் (1281 செவ்வாய் நாட்கள்) தனது பணியைச் செய்துள்ளது, ஏப்ரல் 11, 1980 இல் இதன் தேக்க மின்கலங்கள் (Batteries) பழுது ஆனாதால் இதன் பணி முடிந்து விட்டது. ஆனால் இதன் விண் சுற்றுக்கலன் ஜூலை 25, 1978  வரை தனது பணியைச் செய்துள்ளது. சுமார் 16000 புகைப்படங்களை எடுத்து அனுப்பியது.

## பணி
செப்டம்பர் 9 1975 இல் வைக்கிங் 2 ஏவப்பட்டது, தனது 333 நாட்கள் பயணத்திற்குப் பிறகு செவ்வாய்க் கோளை அடைந்து, வெளிப்புறமாகப் புகைப்படம் எடுத்து அனுப்பியது. ஆகஸ்ட் 7 1976 இல் செவ்வாய்க் கோளின் சுற்று வட்டப் பாதையில் நுழைந்தது. செப்டம்பர் 3 1976 இல் தரையிறங்கியுள்ளது. 

### வைக்கிங் 2 புகைப்படத் தொகுப்பு


Image:First Color Image of the Viking Lander 2 Site.jpg| வைக்கிங் 2 கோள் இறங்கு விண்கலத்தால் எடுக்கப்பட்ட முதல் வண்ணப் புகைப்படம்
Image:Vl2 22g144-MarsViking2-19770925.gif| வைக்கிங் 2 கோள் இறங்கு விண்கலம் தரையிறங்கிய இடம்.
 Image:Mars Viking 21i093.png| வைக்கிங் 2 கோள் இறங்கு விண்கலம் தரையிறங்கிய இடத்தில் பனியின் உறைநிலை 
Image:Mars Viking 22e169.png|செவ்வாயில் பனியின் உறைநிலை
Image:PSP 001501 2280 RED VL-2 lander.png| வேறு ஒரு செயற்கைகோளினால் எடுக்கப்பட்ட வைக்கிங் 2 இன் புகைப்படம். 



## மேற்கோள்கள்

பகுப்பு:செவ்வாய்த் திட்டங்கள்
பகுப்பு:செயற்கைக் கோள்கள்
பகுப்பு:அமெரிக்க விண்வெளித் திட்டங்கள்
மொரீசியா

**மொரீசியா** (*Mauritia*) என்பது கேம்பிரியன் என்ற புவி வரலாற்றுக் காலத்திற்கு முன்பு இருந்த குறுங்கண்டம் ஆகும். இது ரொடீனியா கண்டம், இந்தியா மற்றும் மடகாசுகர் என 60 மில்லியன் ஆண்டுகளுக்கு முன் பிரிந்த போது தனியாகப் பிரிந்து, பின் சிதறி கடலுக்கடியில் சென்றுள்ளதாக அறிவியலாளர்கள் தெரிவித்துள்ளனர். இதன் துண்டுகள் கடலுக்கு அடியில் 10 கிமீ ஆழத்தில் இருப்பதாக நம்பப்படுகிறது. மொரிசியசு தீவின்  கடற்கரைகளில் சிர்க்கான் தாதுவின் தேய்வுப் படிவுகள் கண்டறியப்பட்டன. இதனை ஆய்வு செய்ததில், இது 660 முதல் 1970 மில்லியன் ஆண்டுகளுக்கு முன் உருவான தாது என கண்டறியப்பட்டது. ஆனால் மொரிசியசு தீவில் உள்ள பாறைகளின் வயது 8.9 மில்லியன் ஆண்டுகள் ஆகும். எனவே இந்த சிர்க்கான் தாது மொரீசியா குறுங்கண்டத்திலிருந்து வந்து கடற்கரைகளிலும் மற்ற பாறைகளிலும் பதிந்து புதிய சூழலை உருவாக்கியது என விளக்குகிறார்கள்.

## மேற்கோள்கள்

பகுப்பு:கண்டங்கள்
மெல்லத் திறந்தது கதவு

***மெல்லத் திறந்தது கதவு*** (*Mella Thirandhathu Kadhavu*) 1986ஆம் ஆண்டில் வெளியிடப்பட்ட இந்தியத் தமிழ்த் திரைப்படம் ஆகும். இத்திரைப்படத்தை ஆர். சுந்தர்ராஜன் இயக்க மோகன், ராதா, அமலா மற்றும் செந்தில் போன்றோர் நடித்திருந்தனர். இப்படம் வசூலில் சாதனை படைத்தது.

இத்திரைப்படத்திற்கு இளையராஜாவும் எம். எஸ் விஸ்வநாதனும் இணைந்து இசை அமைத்தனர். இதன் பிறகு இவர்கள் இருவரும் இணைந்து செந்தமிழ் பாட்டு, செந்தமிழ்ச்செல்வன் மற்றும் விஷ்வதுளசி போன்ற திரைப்படங்களுக்கு இசையமைத்தனர்.

## நடிப்பு

## இசை

## மேற்கோள்கள்

## வெளி இணைப்புகள்

பகுப்பு:1986 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். எஸ். விஸ்வநாதன் இசையமைத்த திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:ஆர். சுந்தர்ராஜன் இயக்கிய திரைப்படங்கள்
பகுப்பு:மோகன் நடித்த தமிழ்த் திரைப்படங்கள்
பகுப்பு:ராதா நடித்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:சார்லி நடித்த திரைப்படங்கள்
பல்லவ அரசர் காலநிரல்

**பல்லவ அரசர்களின் காலநிரல்**, ந. சி. கந்தையா பிள்ளையின் "காலக்குறிப்பு அகராதி" என்னும் நூலில் வரிசைப்படுத்திக் காட்டப்பட்டுள்ளது. 

பல்லவ அரசர்கள் கி.பி. 4ஆம் நூற்றாண்டில் தலையெடுத்து ஆந்திர மாநிலம் நெல்லூர், குண்டூர் பகுதியில் செல்வாக்குப் பெற்றிருந்தனர். இவர்களில் 8 அரசர்கள் வரிசைப்படுத்தப்பட்டுள்ளனர்.

அடுத்து, காஞ்சிபுரத்தைத் தலைநகராக் கொண்டு அரசாண்ட முற்காலப் பல்லவர் 9 பேரும், பிற்காலப் பல்லவர் 4 பேரும் வரிசைப்படுத்தப்பட்டுக் காலம் கணித்துக் காட்டப்பட்டுள்ளனர்.

அவற்றை இங்குப் பட-அச்சு வடிவில் காணலாம். 
## பட-அச்சுப் பதிவு

File:Chronology document NCK PILLAI page 130.jpg
File:Chronology document NCK PILLAI page 131.jpg


## அடிக்குறிப்பு

பகுப்பு:பல்லவ அரசர்கள்
அனைத்து-பலத்தீன அரசு

**அனைத்து-பலத்தீன அரசு** (*All-Palestine Government*, அரபி: حكومة عموم فلسطين *உகுமத் 'உமும் பிலஸ்தீன்*) 1948இல் அரபு - இசுரேல் போரின்போது செப்டம்பர் 22, 1948 அன்று அரபு நாடுகளின் கூட்டமைப்பால் நிறுவப்பட்ட அரசாகும். உடனேயே இதனை டிரான்சுயோர்தானைத் தவிர அரபு கூட்டமைப்பிலிருந்த அனைத்து நாடுகளும் ஏற்றுக்கொண்டன. இந்த ஆட்சியின் நிலப்பகுதியாக முந்தைய கட்டளைசார் பலத்தீனத்தின் முழு பகுதியும் அறிவிக்கப்பட்டாலும் உண்மையில் இதன் ஆட்பகுதி காசா கரையாக அமைந்திருந்தது. இதன் பிரதமராக  அகமது இல்மி பாட்சாவும் குடியரசுத் தலைவராக ஹஜ் அமின் அல்-ஹூசைனியும் இருந்தனர்.

இதற்கு சற்றுப் பின்னர்  ஜெரிக்கோ மாநாடு டிரான்சுயோர்தானின் மன்னர் முதலாம் அப்துல்லாவை "அரபு பலத்தீன அரசர்" என அறிவித்தது. இந்த மாநாடு அரபு பலத்தீனமும் டிரான்சுயோர்தானும் இணைய வற்புறுத்தியது; முதலாம் அப்துல்லாவும்  மேற்குக் கரையைக் கைப்பற்ற முன்மொழிந்தார். மற்ற அரபுக் கூட்டமைப்பு நாடுகள் இதற்கு ஒப்பவில்லை.

அனைத்து-பலத்தீன அரசு நிறுவப்பட்டமை தனியான பலத்தீன நாடு உருவாக எடுக்கப்பட்ட முதல் முயற்சியாக சிலர் கருதுகின்றனர். இது எகிப்தின் அரவணைப்பில் எவ்வித அதிகாரமுமின்றி செயல்பட்டது.  இந்த அரசு அரசியல் மற்றும் அடையாளப்படுத்துதலுக்காகவே நிறுவப்பட்டது. இதன் முக்கியத்துவம் படிப்படியாக குறைந்து வந்தது; 1948இன் பிற்பகுதியில் இசுரேலின் படையெடுப்பிற்குப் பிறகு காசாவிலிருந்து கெய்ரோவிற்கு அரசு இடம் பெயர்ந்த பின்னர் வெகுவாகவே குறைந்தது.

1959இல் அனைத்து-பலத்தீன அரசு எகிப்தும் சிரியாவும் இணைந்த ஐக்கிய அரபுக் குடியரசில் இணைக்கப்பட்டது. காசா கரை முறையாக எகிப்து இராணுவ ஆட்சியின் கீழ் வந்தது. எகிப்து முறையாகவோ மற்ற வழிகளிலோ பலத்தீன பகுதிகளுக்கு உரிமை கோரவில்லை. ஆனால் யோர்தான்  மேற்கு கரையை தன்னுடையதாக அறிவித்தது. எகிப்தின் இராணுவம் மற்றும் அரசியல், பொருளியல்நிலைகளை சார்ந்திருந்ததால் அனைத்து-பலத்தீன அரசின் *[[:wikt:bona fide|உரிமையுள்ள]]* இறையாண்மை கேள்விக்குறியானது.

## மேற்சான்றுகள்

பகுப்பு:முன்னாள் குடியரசுகள்
திரூரங்காடி சட்டமன்றத் தொகுதி

கேரள சட்டமன்றத்திற்கான 140 தொகுதிகளில் திரூரங்காடி தொகுதியும் ஒன்று. இது மலப்புறம் மாவட்டத்தில் உள்ள திரூரங்ஙாடி வட்டத்திற்கு உட்பட்ட எடரிக்கோடு, நன்னம்பிரை, பரப்பனங்காடி, தென்னலை, திரூரங்காடி ஆகிய ஊராட்சிகளையும், திரூர் வட்டத்தில் உள்ள பெருமண்ணக்லாரி ஊராட்சியையும் கொண்டது..

## நாடாளுமன்ற உறுப்பினர்கள்

## சான்றுகள்


## இவற்றையும் காண்க
*கேரள சட்டமன்றத் தொகுதிகள்
*திரூரங்காடி

பகுப்பு:கேரள சட்டமன்றத் தொகுதிகள்
சோமன்

**சோமன்** வேதகாலத்தில் வழிபடப்பட்ட இந்துக் கடவுளர்களுள் ஒருவன். இவன் மண் சார்ந்த தெய்வமாகக் கருதப்பட்டான். வேதப் பாடல்களில் நூற்றிருபது பாடல்கள் இவனைப் போற்றுகின்றன. "சோமாவதை" எனும் ஒருவகைச் செடியிலிருந்து பெறப்பட்ட போதை தரும் பானமாக இவன் கருதப்பட்டான். வேள்விகளின் போது தேவர்களை மகிழச்சிப்படுத்துவதற்காகப் பயன்படுத்தப்பட்டான்.

பகுப்பு:இந்துக் கடவுள்கள்
அமராவதி விரைவுவண்டி

:அம்ராவதி விரைவுவண்டி என்ற பெயரில் மற்றொரு வண்டி இயக்கப்படுகிறது.

**அமராவதி எக்ஸ்பிரஸ்** இந்திய ரயில்வேக்கு உட்பட்ட தொடர்வண்டி ஆகும். இது இரு வழித் தடங்களில் இயங்குகிறது.

## முதல் தடம்
# 17225 என்ற வண்டி எண்ணுடன் விஜயவாடா – ஹூப்ளி வழித் தடத்தில் இயங்குகிறது.
# 17226 என்ற வண்டி எண்ணுடன் ஹூப்ளி - விஜயவாடா வழித் தடத்தில் இயங்குகிறது.

இந்த வண்டி இரு தடங்களிலும் வாரத்திற்கு மூன்று முறை செயல்படும். இந்த வண்டியை தென்னக ரயில்வேயின் ஒரு பிரிவான விஜயவாடா ரயில்வே கோட்டம் இயக்குகிறது. இதன் ரேக்கினை 17208/17207 வண்டியுடன் பகிர்ந்துகொள்கிறது.

## இரண்டாவது தடம்
இந்த வண்டி ஆந்திரப் பிரதேசம் முதல் கோவா வரை பயணிக்கிறது.
# 18047 என்ற வண்டி எண்ணுடன் ஹவுரா – வாஸ்கோடாகாமா வழித் தடத்தில் இயங்குகிறது.
# 18048 என்ற வண்டி எண்ணுடன் வாஸ்கோடகாமா – ஹவுரா வழித் தடத்தில் இயங்குகிறது.

இந்த வண்டி வாரத்திற்கு நான்கு முறை பயணிக்கிறது. விஜயவாடா, குண்டக்கல், ஹூப்ளி, மட்காவ் ஆகிய வழித்தடங்களின் வழியே செல்கிறது. இது தென்கிழக்கு ரயில்வேயின் ஒரு பிரிவான கரக்பூர் ரயில்வேயினால் இயக்கப்படுகிறது. பேன்ட்ரி கார் வசதிகள் இந்த ரயில்சேவையில் இல்லை. கேட்டரிங் உணவுச் சேவைகள் அளிக்கப்படுகின்றன.

## இடங்கள்
குண்டூர், நரசாராவுபேட்டை, கம்பம், நந்தியால், மகாநந்தி, குண்டக்கல், பெல்லாரி ஆகிய பகுதிகளைச் சுற்றிய இடங்களில் வசிக்கும் மக்களுக்கு பயன்படுகிறது.

## பெயர் தோற்றம்
சாதவாகன வம்சத்தினரின் தலைநகரின் நினைவாக அமராவதி எனப் பெயரிடப்பட்டுள்ளது. அமராவதி என்னும் நகரம் குண்டூர் மாவட்டத்தில் உள்ளது. அமராவதியிலுள்ள விகாரைகளினால் ’தென்னிந்தியாவின் சாஞ்சி’ என்றழைக்கப்படுகிறது.

## வழித்தட அட்டவணை
அமராவதி விரைவுவண்டியின் வழித்தட விவரங்கள் அடங்கிய அட்டவணை கீழே தரப்பட்டுள்ளது.

## குறிப்புகள்

பகுப்பு:இந்திய விரைவுவண்டிகள்
செருகளத்தூர் சாமா

**செருகளத்தூர் சாமா** அல்லது **சிறுகளத்தூர் சாமா** (*Serukalathur Sama*, சூன் 26, 1904 - ) ஒரு தமிழ்த் திரைப்பட நடிகரும், பாடகரும் ஆவார். இவர் பொதுவாகவே புராணக் கதைகளுடன் சம்பந்தப்பட்ட திரைப்படங்களில் நடித்துள்ளார். அதிலும் இவர் கிருஷ்ணர் வேடத்தில் அதிக முறை நடித்துள்ளார். இவர் 1930 ஆம் 40 ஆம் ஆண்டுக் காலங்களில் திரைப்படங்களில் நடித்தார்.

## இளமைக் காலம்
சாமாவின் இயற்பெயர் சுவாமிநாதன் என்பதாகும். தஞ்சாவூரில் சிறுகளத்தூர் என்ற ஊரில் மிராசுதாரராக இருந்த வைத்தியநாதய்யர் என்பவருக்குப் பிறந்தார். சாமாவின் ஐந்தாவது வயதில் தாயார் இறந்து விடவே, தந்தையார் மறுமணம் செய்து கொண்டார். இதனால் தாய்மாமன் இவரை தஞ்சைக்கு அழைத்துச் சென்று அங்குள்ள கல்யாணசுந்தரம் உயர்நிலைப் பள்ளியில் சேர்த்தார். அத்துடன் கருநாடக இசையையும் கற்றுக் கொண்டார். எஸ்.எஸ்.எல்.சி சோதனையில் சித்தி பெற்ற பின்னர் திருமணம் புரிந்து கொண்டார். இவருக்கு மூன்று பெண் பிள்ளைகள். திருமணம் முடித்த பின்னர் வேலை தேடும் பொருட்டு தம்பியுடன் சென்னை சென்றார். அங்கு இந்தியக் காங்கிரஸ் கட்சியின் அலுவலகத்தில் எழுத்தராக வேலை கிடைத்தது. இரண்டு மாதங்கள் அங்கு பணியாற்றிய பின்னர் சென்னை காஸ்மாபாலிட்டன் கிளப்பில் எழுத்தராகப் பத்து ஆண்டு காலம் பணியாற்றினார். இங்கு பணியாற்றிய காலத்தில் இவரது சில பாடல்களை ஹிஸ் மாஸ்டர்ஸ் வாய்ஸ் நிறுவனத்தினர் இசைத்தட்டுகளில் வெளியிட்டனர். இதனால் இவருக்கு நாடகங்களில் நடிக்கும் வாய்ப்புக் கிடைத்தது. சேக்சுபியர் வேடங்களில் பல நாடகங்களில் நடித்துப் புகழ் பெற்றார்.

## திரைப்படங்களில் பணி
ஜி.பி.சி. ஸ்டூடியோவில் மேக்கப்மேன் ஆகப் பணியாற்றிய மாமா ராஜு என்பவர் சாமாவை நேசனல் மூவிடோன் ஸ்டூடியோவுக்கு அறிமுகப்படுத்தினார். அவர்களது முதல் படமான வள்ளி கல்யாணம் (1932) படத்தில் நாரதராக நடித்தார். அதன் பின்னர், இயக்குநர் ஏ. நாராயணனின் கீழ் பணியில் சேர்ந்தார். ஓராண்டு காலம் அவருடன் பணியாற்றிய பின்னர் திரௌபதி வஸ்திராபகரணம் (1934) திரைப்படத்தில் கிருஷ்ணனாக வேடமேற்று நடித்தார். தொடர்ந்து மாயா பஜார் (1935), கருடகர்வ பங்கம், பாமா பரிணயம், சிந்தாமணி ஆகிய அடுத்தடுத்த படங்களில் கிருஷ்ணன் வேடத்திலேயே நடித்தார். சிந்தாமணி படத்தில் இவர் பாடிய பாடல்கள் இவருக்குப் புகழ் தேடித் தந்தன. பின்னர் அம்பிகாபதி படத்தில் கம்பன் வேடத்தில் நடித்தார். தொடர்ந்து பல படங்களில் நடித்தார்.

பாரத் பிக்சர்சு என்ற பெயரில் தனது சொந்தப் படத் தயாரிப்பு நிறுவனம் ஒன்றை சாமா ஆரம்பித்தார். இதன் மூலம் 1940 ஆம் ஆண்டில் ஷைலக் என்ற திரைப்படத்தைத் தயாரித்து வெளியிட்டார். இப்படத்தில் அவர் ஷைலக்காக நடித்தார். இப்படம் அவருக்குப் பெரும் நட்டத்தை ஏற்படுத்தியது. ஆனாலும் தொடர்ந்து சுபத்ரா அர்ஜூனா (1941), ராஜசூயம் (1942) என இரண்டு திரைப்படங்களைத் தயாரித்தார். இப்படங்களும் தோல்வியடையவே, கம்பனியை மூடி விட்டார்.

சிறிது காலத்தின் பின்னர் மீண்டும் படங்களில் நடிக்க ஆரம்பித்தார்.

## பட்டங்கள்
**நடிகமணி* என்ற பட்டத்தை சுத்தானந்த பாரதியார் வழங்கினார்.
**திரை அரசன்* என்ற பட்டத்தை நாமக்கல் கவிஞர் வெ. இராமலிங்கம் பிள்ளை வழங்கினார்.

## நடித்த திரைப்படங்கள்

## மேற்கோள்கள்

## வெளி இணைப்புகள்
*

பகுப்பு:இந்தியத் திரைப்படப் பாடகர்கள்‎
பகுப்பு:தமிழ்த் திரைப்பட நடிகர்கள்
பகுப்பு:1904 பிறப்புகள்
பகுப்பு:தமிழ்த் திரைப்படத் தயாரிப்பாளர்கள்
பகுப்பு:தஞ்சாவூர் மாவட்ட மக்கள்
2014 பிரிக்ஸ் மாநாடு

**2014 பிரிக்ஸ் மாநாடு** என்பது பிரிக்ஸ் கூட்டமைப்பின் ஆறாவது மாநாடாகும். பன்னாட்டு உறவுகளுக்கான இம்மாநாட்டின் உறுப்பு நாடுகளான பிரேசில், உருசியா, இந்தியா, சீனா மற்றும் தென்னாப்பிரிக்கா ஆகிய நாடுகளின் அரசுத் தலைவர்கள் கலந்துகொண்டனர். பிரேசிலில் கடற்கரை நகரமான போர்ட்டோலிசாவில் 2014 சூலை 15, 16 தேதிகளில் நடைபெற்றது. இம்மாநாட்டில் பிரேசில் அதிபர் டில்மா ரூசெஃப், ரஷ்யஅதிபர் விளாதிமிர் பூட்டின், சீன அதிபர் சீ சின்பிங், தென் தென்னாப்பிரிக்கா அதிபர் யாக்கோபு சூமா, இந்தியப் பிரதமர் நரேந்திர மோடி ஆகியோர் கலந்து கொண்டனர்.

## பங்கேற்ற நாடுகள்

## மேற்கேள்கள்

பகுப்பு:பிரிக்ஸ்
ஓய்வூதியர் நாள் (இந்தியா)

**ஓய்வூதியர் நாள்** (Pensioners’ Day), இந்தியாவில் ஆண்டு தோறும் டிசம்பர் 17 ஆம் நாளன்று கொண்டாடப்படுகிறது. டிசம்பர் 17, 1982-ஆம் நாளில், இந்திய உச்ச நீதிமன்றம்,  ஓய்வூதியம் குறித்து வழங்கிய வரலாற்றுச் சிறப்புமிக்க தீர்ப்பினை நினைவுகூரும் வகையில் இந்நாள் ஒவ்வொரு ஆண்டும் ஓய்வூதியர்களால் இந்தியாவில் கொண்டாடப்படுகிறது.

## வரலாறு
1979ஆம் ஆண்டிற்கு முன் அரசுத் துறைகளில் பணி புரிந்து பணி ஓய்வு பெற்ற அரசு அலுவலர்கள் நிலை குறித்து பல்வேறு ஓய்வூதியர் சங்கங்கள் தாக்கல் செய்த வழக்குகள் மீது உச்சநீதிமன்றம் அளித்த தீர்ப்பில், ஓய்வூதியர்கள் அனைவரும் ஒரே சீரான வகுப்பைச் சேர்ந்தவர்கள் எனத் தீர்ப்பளித்துள்ளது. இதில் ஓய்வு பெற்ற தேதியை அடிப்படையாக வைத்து ஓய்வூதியப் பலன்களை வழங்குவதில் பாகுபாடு செய்வது, ஓய்வூதியர்களைப் பிரிவினைச் செய்வதற்கு ஒப்பாகும் என்றும், மேலும் இவ்வாறு பாகுபாடு காட்டுவது இந்திய அரசியலமைப்புச் சட்டம், பிரிவு 14-ஐ மீறுவதாகும் என்று 17 டிசம்பர் 1983 ஆண்டில்  உச்சநீதிமன்றம், டி. எஸ். நகரா என்ற ஓய்வூதியர் தொடுத்த வழக்கில் வழங்கிய தீர்ப்பை மேற்கோள் காட்டி பல தீர்ப்புகள் வழங்கப்பட்டன. 

மேலும் டி. எஸ். நகரா வழக்கில் அப்போதைய உச்ச நீதிமன்ற நீதியரசர் ஒய். வி. சந்திரசூட் தலைமையிலான அரசியல் சாசன அமர்வில், 17 டிசம்பர் 1983 அன்று அளித்த உரிமை சாசனத் தீர்ப்பின் ஒரு பகுதியில், ஓய்வூதியம் என்பது, உழைத்த உழைப்பிற்கு கொடுக்கப்படாமல் நிறுத்தி வைக்கப்பட்ட ஊதியம் ஆகும் எனவும், அரசியல் அமைப்பு சட்டப்பிரிவுகள் 139 மற்றும் 148 (5)-இன் படி ஓய்வூதியம் என்பது ஓய்வூதியர்களுக்கு சொத்துரிமை போன்ற நிலைத்த சட்டபூர்வமான உரிமையாகும் என்றும் தெரிவித்தது.

ஆகவே ஒவ்வொரு ஆண்டும் டிசம்பர் 17-ஆம் நாள் ஓய்வூதியர் நாள், ஓய்வூதியர்களால் இந்தியா முழுவதும் கொண்டாடப்படுகிறது.

## இதனையும் காண்க
* டி. எஸ். நகரா

## மேற்கோள்கள்

## வெளி இணைப்புகள்
*  ஓய்வூதியர்கள் சங்கங்கள்]
* இந்திய அரசின் ஓய்வூதியர்கள் இணையதளம்
* தமிழ்நாடு அரசின் ஓய்வூதியர்கள் இணையதளம்
* ஓய்வூதியர்கள் குறித்த மாநில கணக்காயரின் இணையதளம்

## இதனையும் காண்க

பகுப்பு:இந்தியாவின் சிறப்பு நாட்கள்
நாயக்க அரசர் காலநிரல்

‘’’நாயக்க அரசர் கால நிரல்’’’ இரு வேறு இடங்களில் இருந்துகொண்டு நாடாண்ட நாயக்க அரசர்களின் கால நிரலைக் காட்டும் ஓர் அட்டவணை. ந. சி. கந்தையா பிள்ளை காலக்குறிப்பு அகராதி என்னும் தமது நூலில் இவர்களை வரிசைப்படுத்திக் காட்டியுள்ளார். 
* ‘’’விஜயநகரப் பேரரசு’’’ வலிமை குன்றிய காலத்தில் தலைதூக்கி இக்கேரி நாயக்க அரசர்கள் முதலில் மைசூர் கர்நாடகப் பகுதியில் இக்கேரியைத் தலைநகராகக் கொண்டு 16, 17ஆம் நூற்றாண்டுகளில் ஆண்டுவந்தனர். 
* மதுரையில் இருந்துகொண்டு 13 நாயக்க அரசர் அரசியர் ஆட்சி புரிந்தனர். 
அவற்றை இங்குப் பட-அச்சு வடிவில் காணலாம்.
## பட-அச்சு வடிவம்

File:Chronology document NCK PILLAI page 111.jpg
File:Chronology document NCK PILLAI page 134.jpg
File:Chronology document NCK PILLAI page 135.jpg


## அடிக்குறிப்பு

பகுப்பு:நாயக்க அரசர்கள்
கொத்தமங்கலம், புதுக்கோட்டை மாவட்டம்

**கொத்தமங்கலம்** (kothamangalam), இந்தியாவின் தமிழ்நாடு மாநிலத்தின் புதுக்கோட்டை மாவட்டத்தில் உள்ள ஆலங்குடி வட்டத்தில் அமைந்திருக்கும் ஓர் வருவாய் கிராமம் ஆகும். இது வடக்கு கொத்தமங்கலம் மற்றும் தெற்கு கொத்தமங்கலம் என இரண்டு வருவாய் கிராமங்களாக உள்ளது. 
இதன் அஞ்சல் சுட்டு எண்: 614624 ஆகும்.

## தொழில்
விவசாயம் பிரதான தொழிலாகும். 
## மேற்கோள்கள்

பகுப்பு:புதுக்கோட்டை மாவட்டத்திலுள்ள கிராமங்கள்
நிக்கி மினாஜ்

**நிக்கி மினாஜ்**(Nicki Minaj) (பிறப்பு:டிசம்பர் 8, 1982) அமெரிக்காவின் பாடகர், பாடல் ஆசிரியர் மற்றும் நடிகையாக அறியப்படுபவர். இவரது இயற்பெயர் *ஓனிகா தான்யா மரஜ்* ஆகும். இவர் டிரினிடாட் மற்றும் டொபாகோ நாட்டின் *செயிண்ட் ஜேம்ஸ்* நகரில் பிறந்தவர். இவர் *ஜமைக்கா,க்யுன்ஸ்* மற்றும் நியூயார்க் ஆகிய நகரங்களில் வளர்ந்தார்.இவர் வெளியிட்ட *ப்ளேடைமிங் இஸ் ஓவர்* (Playtime is Over), *சுக்கா ஃப்ரி* (Sucka Free) மற்றும் *பீம் மி அப் ஸ்கூட்டி* (Beam Me Up Scotty) ஆகிய பாடல் தொகுப்புகளுக்குப் பின்னர் புகழ்பெறத் தொடங்கினார். 2009 ஆம் ஆண்டு *யங் மனி எண்டர்டெயின்மெண்ட்* (Young Money Entertainment) எனும் நிறுவனத்துடன் ஒப்பந்தம் செய்து கொண்டார்.
2010 ஆம் ஆண்டு வெளியிட்ட *பிங் ஃபிரைடே* இசைத் தொகுப்பு அமெரிக்காவில் முதலிடத்தைப் பிடித்தது.

## மேற்கோள்கள்

பகுப்பு:ஆங்கிலேயப் பாடகர்கள்
பகுப்பு:1982 பிறப்புகள்
பகுப்பு:வாழும் மக்கள்
கோப்பி தியாம்

**கோப்பி த்யாம்** (Kopi tiam) என்பது தென்கிழக்காசியாவில் பாரம்பரியக் காப்பிக் கடைகளைக் குறிப்பதாகும். *கோப்பி* எனும் மலாய்/மின்னான் மொழி மொழிச் சொல்லுக்கு காப்பி என்று பொருள். *த்யாம்* எனும் மின்னான் மொழி/கேசிய மொழிச் சொல்லிற்கு கடை என்று பொருள். இக்கடைகளில் காப்பி, தேநீர், முட்டை சார்ந்த உணவுப் பொருட்கள் மற்றும் குளிர் பானங்கள் விற்பனை செய்யப்படும். இக்கடைகள் தென்கிழக்காசியாவில் பெரும்பாலும் சிங்கப்பூர், மலேசியா,இந்தோனேசியாவின் *ராயூ தீவுகள்*, *ஜாம்பி* மற்றும் *மேடன்* பகுதிகளில் காணப்படுகின்றன. உணவு விடுதிகளையோ அல்லது உணவுச் சாலைகளையோ *கோப்பி த்யாம்* என அழைப்பதில்லை. சிங்கப்பூரில் இத்தகைய *கோப்பி த்யாம்கள்* கிட்டத்தட்ட 2000 இடங்களில் காணப்படுகின்றன. இவை மக்கள் குடியிருப்புப் பகுதிகளிலும் தொழிற்பேட்டைகளிலும் அமைந்திருக்கின்றன. மலேசியாவில் *மலேசியச் சீனக்* காப்பிக் கடைகளை மட்டுமே *கோப்பி த்யாம்* என அழைக்கின்றர்.

## மேற்கோள்கள்

பகுப்பு:உணவகங்கள்
பகுப்பு:தென்கிழக்காசியா
பலத்தீன தேசிய ஆணையம்

**பலத்தீன தேசிய ஆணையம்** (*Palestinian National Authority*, **PA**;  *As-Sulṭah Al-Waṭaniyyah Al-Filasṭīniyyah*) 1993ஆம் ஆண்டு ஒஸ்லோ உடன்பாடுகளின்படி  மேற்குக் கரையிலும்  காசா கரையிலும் உடன்பாட்டில் ஏற்கப்பட்ட "ஏ" மற்றும் "பி" நிலப்பகுதிகளை ஆள்வதற்கு அமைக்கப்பட்ட தற்காலிக தன்னாட்சி அமைப்பாகும். 2006 தேர்தல்களை அடுத்தும் 2007 காசா கரையில் ஃபத்தாக்களுக்கும்  ஹமாஸ் குழுவினருக்கும் ஏற்பட்ட சண்டைகளை அடுத்தும்  இதன் ஆளுமை மேற்கு கரையில் மட்டுமே இருந்தது.  ஐக்கிய நாடுகள் அவை பலத்தீனத்தை உறுப்பினரல்லா ஐ.நா. பார்வையாளர் நாடாக ஏற்றுக் கொண்ட பிறகு, 2013  சனவரி முதல்  ஃபத்தா-கட்டுப்பாட்டிலுள்ள பலத்தீன ஆணையம் தன்னை  பலத்தீன் நாடு என அலுவல்முறை ஆவணங்களில் குறிப்பிட துவங்கியது.

## மேற்சான்றுகள்

பகுப்பு:பாலஸ்தீனம்
பகுப்பு:இசுரேல் வரலாறு
மைலோ (நீராகாரம்)

**மைலோ** (Milo) என்பது குளிர்ந்த அல்லது சூடான நீரில் அல்லது பாலில் கலக்கி நீராகாரம் தயாரிக்கப் பயன்படுத்தப்படும் சாக்லேட் மற்றும் *மால்ட்* (Malt) கலந்த தூள் ஆகும். இது நெஸ்லே நிறுவனத்தால் தயாரிக்கப்படுகிறது. இது உலகின் பெரும்பாலான நாடுகளில் புகழ் பெற்ற நீராகாரம் ஆகும். 1934 ஆம் ஆண்டு ஆஸ்திரேலியாவின் சிட்னி நகரைச் சேர்ந்த *தாமஸ் மேய்னி* (Thomas Mayne) இதைத் தயாரித்தார். பின்னர் நெஸ்லே நிறுவனம் இதை மேம்படுத்தியது. உலகில் பெரும்பான்மையான நாடுகளில் சந்தைப்படுத்தப்பட்டு விற்பனை செய்யப்படுகிறது.

இந்தத் தூளானது பெரும்பாலும் பச்சை நிறப் பெட்டியில் விற்கப்படும். சில நாடுகளில் உட்கொள்ளத் தயாரான நிலையிலும் விற்கப்படும். இவை திடவடிவ வில்லைகளாகவும் சந்தையில் கிடைக்கின்றன. நாடுகளுக்கு நாடு இவற்றின் சேர்மானப் பொருட்களிலும் சுவையிலும் மாறுபாடு உண்டு.

## மேற்கோள்கள்

பகுப்பு:பானங்கள்
பகுப்பு:உணவுக் குறைநிரப்பிகள்
பகுப்பு:ஆத்திரேலிய வகைக்குறிகள்
விசாகப்பட்டினம் மக்களவைத் தொகுதி

**விசாகப்பட்டினம் மக்களவைத் தொகுதி** (), ஆந்திரப் பிரதேசத்தின் 25 மக்களவைத் தொகுதிகளில் ஒன்று.

## சட்டமன்றத் தொகுதிகள்
இந்த மக்களவைத் தொகுதியில் ஏழு சட்டமன்றத் தொகுதிகள் உள்ளன.
* சிருங்கவரப்புக்கோட்டை
* பீமிலி
* வடக்கு விசாகப்பட்டினம்
* தெற்கு விசாகப்பட்டினம்
* மேற்கு விசாகப்பட்டினம்
* கிழக்கு விசாகப்பட்டினம்
* காஜுவாக்க
## நாடாளுமன்ற உறுப்பினர்கள்

*17வது மக்களவை, 2019, எம். வி. வி. சத்தியநாராயணா, (ஒய். எஸ். ஆர். காங்கிரஸ் கட்சி)

## மேலும் பார்க்க
* விசாகப்பட்டினம் மாவட்டம்

## மேற்கோள்கள்
ஆலங்கேணி

**ஆலங்கேணி** (Alankerny) இலங்கையின் திருகோணமலை மாவட்டத்தில் கிண்ணியா பிரதேச செயலகப் பிரிவி்ல் அமைந்துள்ள தொன்மையான தமிழ்க் கிராமமாகும். இங்கு ஏறக்குறைய எண்ணூறு குடும்பங்கள் வரை வாழ்கின்றனர்.  இவர்கள் அனைவரும் தமிழர்கள். வடக்கே உள்ள கிண்ணியாவிலிருந்து வீதிகளில் கல்பரப்பி ஆலங்கேணி மணலை அடக்கி வடக்குத் தெற்காக வீதிகள் செப்பனிடப்பட்டுள்ளன.

## அமைவிடம்
திருகோணமலை நகரிலிருந்து பத்து மைல் தொலைவிலும் தம்பலகாமத்திலிருந்து ஐந்து மைல் தொலைவிலும் அமைந்துள்ளது.

## பெயர் வரக் காரணம்
இந்தக் கிராமத்தில் ஒரு பெரிய ஆலமரமும் அதனருகே தாமரைக்கேணியும் இருப்பதால் காரணப் பெயராக “ஆலங்கேணி” என்று பெயர் அமைந்ததாகக் கருதப்படுகிறது.

## தொன்மை
ஆலங்கேணிக்கு தென்மேற்கே ஏழு மைல் தூரத்தில் தமிழ்ச் சைவர்கள் அடர்த்தியாக வாழ்ந்த திருநகரில் *பாண்டியனூற்றுச் சிவாலயம்* அதற்கண்மையில் “பாவநாசத் தீர்த்தம்” போன்றவைகள் இன்று அழிந்த நிலையில் காணப்படுகின்றன. பல ஆயிரக்கணக்கான ஏக்கர் நிலப்பரப்புடைய மாரி வயல்களை தன்னகத்தே கொண்ட இந்தத் திருநகர் இன்று திரிபடைந்து “தீனேரி” என அழைக்கப்படுகிறது அந்த திருநகர் அழிந்தபோது அங்கு வாழ்ந்தவர்களில் ஒரு சிறு தொகையினரே ஆலங்கேணியில் குடியேறி வாழ்ந்து வருவதாக ஐதிகம்.
## அமைப்புகள்
ஆலங்கேணி , தாமரைக்கேணி, ஈச்சந்தீவு என மூன்று பிரிவாக இந்தக் கிராமம் அமைந்துள்ளது. ஆலங்கேணியின் பிரதான வீதியில்  விநாயகர் அரசினர் தமிழ் மகா வித்தியாலயமும்  ஈச்சந்தீவில்  விபுலானந்தர் வித்தியாலயமும் அமைந்துள்ளன.மற்றும் உப அஞ்சல் நிலையம், கூட்டுறவுச் சங்கம், சனசமூகநிலையம் போன்ற பல அமைப்புகள் இருக்கின்றன.

## புகழ்பெற்றவர்கள்
*குமாரவேல் போன்ற பிரசித்த ஆயுள்வேத வைத்தியர்களும் சோதிட சாஸ்திர வல்லுனர்களும் தேர்ந்த அண்ணாவிமார்களும் ,கவிஞர்களும் ஆலங்கேணியில் வாழ்ந்ததாகச் சொல்லப்படுகிறது. 
பத்தினியர், தாமோதரம்பிள்ளை போன்ற அண்ணாவிமார்கள் இங்கே நாடகங்களைப் பழக்கி மேடையேற்றினர்.
*‘ஆலையூரான்’என்ற புனைப்பெயரில் எழுதிய க.தங்கராசா அவர்கள் திருகோணமலை வலயக் கல்விப்பணிப்பாளராக் கடமையாற்றியவர். எழுத்தாளர்.
*‘கேணிப்பித்தன்’ என்ற புனைப்பெயரில் எழுதும் எஸ்.அருளானந்தம் வடக்கு கிழக்கு மாகாண கல்வி அமைச்சில் உதவிக்கல்விப் பணிப்பாளராகக் கடமையாற்றியவர். சிறுவர் இலக்கிய முன்னோடியாகத் திகழ்பவர். இதுவரை எழுபது நூல்களுக்கு மேல் வெளியீடு செய்துள்ளார்.

## மேற்கோள்கள்

பகுப்பு:திருகோணமலை மாவட்டத்தில் உள்ள ஊர்களும், நகரங்களும்
விப்ரநாராயணா (1954 திரைப்படம்)

**விப்ரநாரயணா** எனும் தெலுங்குத் திரைப்படம் தொண்டரடிப்பொடியாழ்வாரின் கதையை சாராம்சமாகக் கொண்டதாகும். தொண்டரடிப்பொடியாழ்வாரின் இயற்பெயர் தான் "விப்ர நாராயணர்" என்பதாகும். இவர் திருமால் மீது அளவு கடந்த பக்தி கொண்டிருந்தார். இறைவனுக்கு மாலை செய்து அணிவித்து இறைதொண்டு செய்து வந்தார். இவர் பன்னிரு ஆழ்வார்களில் ஒருவர் என்பது குறிப்பிடத்தக்கது. இத்திரைப்படம் தெலுங்கிலும் தமிழிலும் வெளியிடப்பட்டுள்ளது.

### நடிப்பு

## மேற்கோள்கள்

## வெளி இணைப்புகள்
* 

பகுப்பு:1954 தெலுங்குத் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:1954 தமிழ்த் திரைப்படங்கள்
பகுப்பு:இந்தியத் தெலுங்குத் திரைப்படங்கள்
பரணி கலையகம்

**பரணி பிக்சர்ஸ்** அல்லது **பரணி கலையகம்** (Bharani Pictures) என்பது சென்னையில் அமைந்திருந்த திரைப்படத் தயாரிப்பு நிறுவனம் ஆகும். இதனை 1947 ஆம் ஆண்டில் ராமகிருஷ்ண ராவும், பானுமதி ராமகிருஷ்ணாவும் இணைந்து நிறுவினர்.  அதன் பின் 1950 இல் இருவரும் **பரணி ஸ்ரூடியோ** வை உருவாக்கினர். இவர்கள் இருவரதும் மகனான டாக்டர். பரணி குமார் என்பரின் பெயரையே இக்கலையகத்திற்கு வைத்தனர். தற்போது இந்த ஸ்டுடியோவை பரணி குமாரே பராமரித்து வருகின்றார். இது அமைந்துள்ள சுற்றுப்புறத்திலேயே இவர் 'பரணி வைத்தியசாலை'யை நிறுவியுள்ளார். பரணி ஸ்டுடியோவினுடைய முதல் திரைப்படமான சண்டிராணி 1953 ஆம் ஆண்டில் இந்தியா முழுவதுமாக தமிழ் உட்பட பல்வேறு மொழிகளிலும் வெளியிடப்பட்டது.

## மேற்கோள்கள்

பகுப்பு:தமிழ்நாட்டின் திரைப்படத் தயாரிப்பு நிறுவனங்கள்
பகுப்பு:சென்னையில் உள்ள திரைப்படத் தயாரிப்பு நிறுவனங்கள்
பகுப்பு:தமிழ்த் திரைப்படத் தயாரிப்பு நிறுவனங்கள்
சி. ஆர். சுப்பராமன்

**சி. ஆர். சுப்பராமன்** அல்லது **சி. எஸ். ராம்** (*C. S. Subbaraman*,  18 மே 1924 – 27 சூன் 1952) என்பவர் பிரபல தென்னிந்திய இசையமைப்பாளரும் திரைப்படத் தயாரிப்பாளரும் ஆவார். இவருடைய 28 வருட வாழ்க்கையில் 10 வருடங்கள் திரைப்படத்துறையில் நாட்டம் காட்டினார். இவர் தயாரித்த திரைப்படங்கள் புகழ் பெற்றனவாகத் திகழ்ந்தன.

திருநெல்வேலியில்  (தற்போது தென்காசி மாவட்டம்) புளியங்குடி அருகே  சிந்தாமணி எனும் கிராமத்தில் *ராமசாமி ஐயர்* என்பவருக்கு மகனாகப் பிறந்தார். இவருடைய மூதாதையர்கள் ஆந்திர பிரதேசத்தில் கிருஷ்ணா மாவட்டத்தைச் சேர்ந்தவர்கள். இவருடைய குடும்பம் நன்றாக தெலுங்கு மொழி பேசும் ஒரு குடும்பம்.

கர்நாடக இசை, இந்துஸ்தானி, மேலை நாட்டிசை, நாட்டுப்புற இசை என்று பல இசை வகைகளிலும் தேர்ச்சி பெற்றிருந்தார். 1940களிலேயே இலத்தீன் அமெரிக்க இசையை தமிழ்த் திரையிசைகளில் புகுத்தியவர்.

தனது 16ஆம் வயதில் ஜி. ராமனாதனின் சகோதரர் சுப்பையா பாகவதரின் சிபாரிசில் சுப்பராமன் எச்.எம்.வி. நிறுவனத்தில் ஹார்மோனியம் வாசிப்பவராகப் பணியிலமர்ந்து, பின்னர் துணை இசை அமைப்பாளரானார்.

## இசையமைத்த திரைப்படங்கள்
# லவங்கி (1946)
# பைத்தியக்காரன் (1947)
# அபிமன்யு (1948)
# மோகினி (1948)
# ராஜ முக்தி (1948)
# கன்னியின் காதலி (1949)
# மங்கையர்க்கரசி (1949)
# ரத்தினகுமார் (1949)
# வேலைக்காரி (1949)
# நல்ல தம்பி (1949)
# பவளக்கொடி (1949)
# பாரிஜாதம் (1950)
# விஜயகுமாரி (1950)
# மச்சரேகை (1950)
# மணமகள் (1951)
# மர்மயோகி (1951)
# இசுதிரீ சாகசம் (1951)
# வனசுந்தரி (1951)
# ராணி  (1952) 
# தர்ம தேவதா (1952)
# காதல் (1952)
# தேவதாஸ் (1953)
# மருமகள் (1953)
# வேலைக்காரி மகள் (1953)
# சண்டிராணி (1953)

## உசாத்துணை

*C. R. Subburaman
*C. R. Subburaman at IMDb.

## வெளி இணைப்புகள்
*
*இசையமைத்த சில திரைப்படப் பாடல்கள்
*Tamil article on C. R. Subbaraman

பகுப்பு:தெலுங்குத் திரைப்பட இசையமைப்பாளர்கள்
பகுப்பு:1911 பிறப்புகள்
பகுப்பு:1952 இறப்புகள்
பகுப்பு:தமிழ்த் திரைப்பட இசையமைப்பாளர்கள்
பகுப்பு:தமிழிசைக் கலைஞர்கள்
பகுப்பு:தமிழ்நாட்டுத் திரைப்படத் தயாரிப்பாளர்கள்
பகுப்பு:தமிழ்த் திரைப்படத் தயாரிப்பாளர்கள்
பகுப்பு:தமிழ்நாட்டு இசைக்கலைஞர்கள்
பகுப்பு:திருநெல்வேலி மாவட்ட மக்கள்
நேப்பியர் பாலம்

**நேப்பியர் பாலம்** சென்னை மாநகரின் புனித ஜார்ஜ் கோட்டையையும், மெரினா கடற்கரையையும் இணைக்கும் பாலமாகும். இது கூவம் ஆற்றின்மீது கட்டப்பட்டுள்ளது.

## வரலாறு
சென்னை நகரின் மிகப் பழமையான பாலங்களில் ஒன்றான நேப்பியர் பாலம் 1869 ஆம் ஆண்டு பிரான்சிஸ் நேப்பியர் என்ற சென்னை ஆளுநராரால் கட்டப்பட்டது. நேப்பியர் பாலம் 1999ஆம் ஆண்டு புதுப்பிக்கப்பட்டது. ஆரம்பத்தில் மக்கள் இதனை இரும்புப் பாலம் என்று அழைத்தனர். 149 மீட்டர் நீளத்தில், 6 வளைவுகளுடன் பிரம்மாண்டமாக இந்தப் பாலம் கட்டப்பட்டது.

## புதுப்பித்தல்
மெரினா கடற்கரையை அழகுபடுத்தும் திட்டத்தின் ஒரு பகுதியாக நேப்பியர் பாலம் வண்ண விளக்குகளால் அலங்கரிக்கப்பட்டது. வண்ண விளக்கு ஒளியில் நேப்பியர் பாலம் நதியில் மிதப்பதைப் போன்று அமைக்கப்பட்டது. 16.2 மில்லியன் இந்திய ரூபாய் மதிப்பில் செய்யப்பட்ட ஒளிரூட்டும் பணி எல்.டி.பி என்ற ஆஸ்திரேலியா நிறுவனத்தால் மேற்கொள்ளப்பட்டது. அப்போதைய தமிழகத் துணை முதல்வர் ஸ்டாலின் 27 ஜூலை 2010 ஆம் ஆண்டு திறந்துவைத்தார்.

2022 ஆம் ஆண்டு சர்வதேச 44வது செஸ் ஒலிம்பியாட் நிகழ்வு சென்னையில் நடைபெற்றதால் அதற்கு முன்னதாக நேப்பியர் பாலம் கருப்பு வெள்ளை சதுரங்களைக் கொண்டதாக ஒரு சதுரங்கப் பலகையின் தோற்றத்தில் வர்ணம் பூசப்பட்டது.

## மேற்கோள்கள்

## வெளி இணைப்புகள்

பகுப்பு:சென்னை
பகுப்பு:சென்னையின் பாலங்களும் மேம்பாலங்களும்
பிரான்சிஸ் நேப்பியர்

**பிரான்சிஸ் நேப்பியர்** (Francis Napier, செப்டம்பர் 15, 1819 – டிசம்பர் 19, 1898) வியன்னா,  இத்தாலி, ஐக்கிய அமெரிக்கா, ரஷ்யா உள்ளிட்ட பல நாடுகளுக்கு இங்கிலாந்தின் தூதராக பணியாற்றினார். 1866இல் மெட்ராஸ் ஆளுநராக நியமிக்கப்பட்டார். சென்னையின் பழமையான பாலங்களில் ஒன்றான நேப்பியர் பாலம் இவரால் கட்டப்பட்டது.

## பிறப்பு மற்றும் கல்வி
1819இல் ஸ்காட்லாந்தில் ஒரு பிரபுக் குடும்பத்தில் பிறந்த ஃபிரான்சிஸ் நேப்பியர், இங்கிலாந்தில் உள்ள டிரினிடி கல்லூரியில் சேர்ந்தார். சில காரணங்களால் படிப்பைவிட்டு பாதியிலேயே வெளியேறிவிட்டார். ஆனால் தனியாக ஆசிரியரை அமர்த்தி சில வெளிநாட்டு மொழிகளைக் கற்றுக் கொண்டார். அதுதான் அவருக்கு பிற்காலத்தில் இங்கிலாந்தின் தூதராக பணியாற்ற பெரிதும் கைகொடுத்தது.

## பணிகள்
நேப்பியர் பதவி ஏற்ற சிறிது காலத்திலேயே அவர் ஒரு மிகப்பெரிய பஞ்சத்தை எதிர்கொள்ள வேண்டி இருந்தது. அன்றைய மெட்ராஸ் மாகாணத்திற்கு உட்பட்ட இன்றைய ஒரிசாவில் உள்ள கஞ்சம் மாவட்டத்தில் கடுமையான பஞ்சம் ஏற்பட்டது. பஞ்சத்தால் தவித்த கஞ்சம் மக்களை காப்பாற்ற வேண்டிய கடமை நேப்பியர் தலையில் விழுந்தது. ஆனால் நேப்பியர் இதனை திறமையாகவே சமாளித்தார். ரீமிய யுத்தத்தில் காயமடைந்த வீரர்களுக்கு சிகிச்சை அளித்ததன் மூலம் கை விளக்கேந்திய காரிகை என வரலாற்றில் போற்றப்படும் பிரபல செவிலியர் பிளாரன்ஸ் நைட்டிங்கேல், நேப்பியரின் நெருங்கிய நண்பர். மக்கள் பஞ்சத்தால் மடிந்தபோது, அவருக்கு கடிதம் எழுதி ஆலோசனை கேட்டார் நேப்பியர். நைட்டிங்கேலின் ஆலோசனைகளை உடனே செயல்படுத்தவும் செய்தார். இது பஞ்சத்தை எதிர்கொள்ள மிகவும் உதவியது. மதுரை திருமலை நாயக்கர் மஹாலைப் புதிப்பிக்கும் முயற்சியில் ஈடுபட்டார். நேப்பியர் ஸ்டான்லி மருத்துவமனையில் அறுவை சிகிச்சை மையம் அமைக்க உதவியதால் அவரது பெயரே அந்த மையத்துக்கு சூட்டப்பட்டது.

## பாசன திட்டங்கள்
பென்னாறு அணை நேப்பியர் காலத்தில்தான் கட்டப்பட்டது. இதேபோல விவசாயத்தை வளப்படுத்த நிறைய பாசனத் திட்டங்களை நேப்பியர் செயல்படுத்தினார். முல்லை பெரியார் அணைக்கான திட்டமிடல் இவரது ஆட்சி காலத்திலேயே நடைபெற்றது. சென்னையின் பழமையான பாலங்களில் ஒன்றான நேப்பியர் பாலம் இவரால் கட்டப்பட்டது.
.

## இறப்பு
1872இல் இந்தியாவின் வைஸ்ராயாக இருந்த ரிச்சர்ட் பூர்ட், அந்தமானில் கொல்லப்பட்ட பிறகு சிறிது காலம் தற்காலிக வைஸ்ராயாக நேப்பியர் நியமிக்கப்பட்டார். பின்னர் ஒரு புதிய வைஸ்ராய் கிடைத்ததும், நேப்பியர் இந்திய சேவைகளை முடித்துக் கொண்டு தாயகம் திரும்பிவிட்டார். இத்தாலியில் டிசம்பர் 19, 1898 இல் தனது 79ஆம் வயதில் காலமானார்.

## நினைவிடங்கள்
சிந்தாதிரிப்பேட்டையில் நேப்பியரின் நினைவாக தொடங்கப்பட்ட நேப்பியர் பூங்கா தான், இன்றைய மே தினப் பூங்காவாக வழங்கப்படுகிறது. நேப்பியர் பெயரில் கேரள மாநிலம், திருவனந்தபுரத்தில் ஒரு அருங்காட்சியகம் இருக்கிறது.

## மேற்கோள்கள்

பகுப்பு:1819 பிறப்புகள்
பகுப்பு:1898 இறப்புகள்
பகுப்பு:தமிழக பிரித்தானிய ஆட்சியாளர்கள்
பனிக்கட்டி வாளி அறைகூவல்

**பனிக்கட்டி வாளி அறைகூவல்** (Ice Bucket Challenge) என்பது தசையூட்டமற்ற பக்க மரப்பு நோய்க்கான ஆராய்ச்சியில் ஈடுபடும் தன்னார்வத் தொண்டு நிறுவனத்திற்கு நிதி திரட்ட மேற்கொள்ளப்பட்ட அறைகூவல் ஆகும். இந்த அறைகூவலை எதிர் கொள்பவர் ஒரு வாளி குளிர்ந்த நீரை தனது தலையில் ஊற்றிக் கொள்ளவோ அல்லது அத்தொண்டு நிறுவனத்திற்கு $100 நிதியோ அல்லது இரண்டையுமே இருபத்தி நான்கு மணி நேரத்திற்குள் செய்யவோ தன் நண்பர்களால் அறைகூவல் விடப்படுவார். 2014 ஆம் ஆண்டின் நடுவில் சமூக வலைத்தளங்களில் மிக வேகமாக இந்தச் அறைகூவல் பற்றிய செய்தி பரவியது. உலகம் முழுவதும் உள்ள பலரும் இந்த அறைகூவலில் பங்கேற்றனர்.

## பின்னணி
தசையூட்டமற்ற பக்க மரப்பு நோய் (Amyotrophic lateral sclerosis - ALS) எனப்படும் நரம்பு தொடர்பான நோய் குறித்து விழிப்புணர்வு ஏற்படுத்தவும், நிதி திரட்டவும் பனிக்கட்டி வாளி அறைகூவல் அறிமுகப்படுத்தப்பட்டது. இந்தச் அறைகூவலை உலக பிரபலங்களில் பலர் ஏற்றுத் தங்கள் தலையில் ஒரு வாளி குளிர்ந்த நீரை ஊற்றியுள்ளனர். மேலும் இந்தச் சவாலை ஏற்கும் ஒவ்வொருவரும் 3 பேரை முன்மொழிந்து அவர்களையும் இந்தச் அறைகூவலை ஏற்குமாறு கூற வேண்டும்.

## மேற்கோள்கள்

பகுப்பு:விழிப்புணர்வு நிகழ்ச்சிகள்
பாஞ்சாலங்குறிச்சி (திரைப்படம்)

***பாஞ்சாலங்குறிச்சி***  1996 ஆம் ஆண்டில் வெளிவந்த இந்தியத் தமிழ்த் திரைப்படமாகும். இயக்குநர் சீமான் இயக்கிய இத்திரைப்படத்தில் நடிகர் பிரபு, மதுபாலா, வடிவேலு, விஜயகுமார், சந்திரசேகர், பிரசன்னா ஆகியோர் முதன்மை கதாபாத்திரங்களில் நடித்தனர். இது இசையமைப்பாளர் தேவாவின் இசையமைப்பில் உருவான திரைப்படமாகும்.

## நடிகர்கள்

## பாடல்கள்
 

## சான்றுகள்

பகுப்பு:1996 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:விஜயகுமார் நடித்த திரைப்படங்கள்
கே. எல். என். கிருஷ்ணன்

**கே. எல். என். கிருஷ்ணன்** (01 ஜனவரி 1918 - 2001) தொழிற் புரட்சி காலத்தில் 1960ஆம் ஆண்டில் ஜப்பானில், உலோகப் பொறியியல் துறையில் பயிற்சி பெற்ற மதுரை தொழிலதிபர் ஆவார். ஜெட் பம்பு உற்பத்தி தொழிற்சாலையை, இந்திய அளவில் முதன்முதலாக மதுரையில் நிறுவியவர். மேலும் இரப்பர், இரும்பு மற்றும் வார்படத் தொழிற்சாலைகளையும் அமைத்தவர்.

## கல்விப் பணியில்
சௌராட்டிரக் கல்லூரியின் தலைவராக பதினைந்து ஆண்டுகள் பணியாற்றியவர். மதுரை சமூக அறிவியல்  நிறுவனத்தின் (Madurai Institute of social sciences) தலைவராகவும், மதுரை காமராசர் பல்கலைக் கழகத்தின் ஆட்சி மன்ற உறுப்பினராகவும் பணியாற்றியவர். கே எல் என் பொறியியல் கல்லூரியின் நிறுவனத் தலைவராக  25 ஆண்டுகள் செயல்பட்ட கல்வியாளர்.

## பொதுப்பணியில்
மதுரை மாவட்ட சாரணர் இயக்கத்தின் மாவட்ட ஆணையாளராக முப்பது ஆண்டுகள் சேவை செய்தவர்.

## நிறுவிய கல்வி நிறுவனங்கள்
# கே. எல். என். பொறியியல் கல்லூரி
# கே. எல். என். தகவல் தொழில்நுட்ப கல்லூரி
# கே. எல். என். பாலிடெக்னிக் கல்லூரி 
# கே. எல். என். பட்டதாரி ஆசிரியர் பயிற்சிக் கல்லூரி 
# கே. எல். என். வித்தியாலயா (CBSE)

## பாராட்டுகள்
* 1987ஆம் ஆண்டில் இந்தியக் குடியரசு தலைவரிடமிருந்து *உத்யோக் பத்ரா* சான்றிதழ்
* காஞ்சி காமகோடி சங்கராச்சாரியிடமிருந்து *சர்வலோக சேவா இரத்தினா* பாராட்டு

## மேற்கோள்கள்

பகுப்பு:1918 பிறப்புகள்
பகுப்பு:2001 இறப்புகள்
பகுப்பு:தமிழ்நாட்டுக் கல்வியாளர்கள்
பகுப்பு:நபர்கள் பற்றிய குறுங்கட்டுரைகள்
பகுப்பு:சௌராட்டிர நபர்கள்
2014 ஹிரோஷிமா நிலச்சரிவு

2014-ஆம் ஆண்டு ஆகஸ்டு 20 அன்று ஜப்பானின் ஹிரோஷிமா நிலப்பகுதியில் கடும் மழையினால் நிலச்சரிவு ஏற்பட்டது. இந்த நிலச்சரிவில் சிக்கி நாற்பது பேர் உயிரிழந்தனர் மற்றும் ஐம்பத்திற்கும் மேற்பட்டோர் காணாமல் போயினர்.

## காரணி
ஹிரோஷிமாவில் ஒரு மாதம் பொழிய வேண்டிய மழை, பேய் மழையை போன்று ஒரே நாளில் பொழிந்ததால்,அந்நகரத்தின் அருகே இருந்த மலைகளில் நிலச்சரிவு ஏற்பட்டது. அதிகப்பட்சமாக, அசாகிடா-கு எனும் பகுதியில்  மழை அதிகாலை ஒன்றரை மணி முதல் நான்கரை மணி வரை பொழிந்தது. அடுத்த இரண்டு மணிநேரத்திற்குள் அதே பகுதியில் இரண்டு முறை நிலச்சரிவு நிகழ்ந்தது.

## சேதங்களின் விவரங்கள்
நிலச்சரிவில் சிக்கி நாற்பது பேர் இறந்தனர் மற்றும் 22 ஆகஸ்டு வரையில் ஐம்பத்திற்கும் மேற்பட்டோர் கண்டெடுக்கப்படாமல் உள்ளனர். நிலச்சரிவில் சிக்கியுள்ளோர் பற்றிய தகவல் ஏதுமில்லாததால், பலி எண்ணிக்கை நூறைத் தாண்டும் என அஞ்சப்படுகிறது.

## மீட்புப் பணிகள்
மீட்பு பணிகளில் ஈடுப்பட்டுள்ள உள்ளூர் அணிகளுக்கு உதவ ராணுவத்திற்கு கட்டளை இட்டுள்ளார் அந்நாட்டின் பிரதமர் சின்சோ அபே.

## மேற்கோள்கள்

பகுப்பு:ஜப்பானில் நிலச்சரிவுகள்
பகுப்பு:2014 நிகழ்வுகள்
சூரிய வான் இணையல்

பூமியிலிருந்து காண்கையில் இன்னொரு கோள், வானியல் பொருள்கள் அல்லது விண்கலம், சூரியனுக்கு பின்னே நேர் எதிராக அமைந்து இவை மூன்றும் ஒரே நேர்கோட்டில் இருப்பது **சூரிய வான் இணையல்** (*Solar conjunction*) ஆகும்.ஆதாவது பூமிக்கும் இன்னொரு கோளுக்கும் இடையில் சூரியன் இருக்கும். சூரிய வான் இணையலின் போது சூரியன் இடையில் வருவதால் விண்கலத்துடன் தொடர்பு கொள்வது தடைபடும்.
## விண்கலம் தொடர்பான பிரச்சனைகள்
விண்கலத்தின் இடத்தைத் தொடர்ந்து கண்காணிக்க, விண்கலத்துடன் இணைக்கப்பட்டுள்ள வானலை வாங்கி (Antenna), புவியிலுள்ள வானலை வாங்கியுடன் நீண்ட நேரம் தொடர்பில் இல்லாமல் இருந்தால், அவை சூரியனின் அலைகளைப் பின் தொடர வாய்ப்பு உள்ளது.ஏனெனில் சூரியனால் உருவாக்கப்படும் மின் காந்த அலைகள், வானலை வாங்கியால் (Antenna) அனுப்பப்படும் சமிக்ஞை அலைகளை விட மிக வலிமை வாய்ந்தது.

இதற்கு சமீபத்திய எடுத்துக்காட்டு நாசாவால், செவ்வாயின் தரைப்பரப்பில் இயக்கப்படும் கியூரியோசிட்டி தரையுளவி, சூரிய வான் இணையலின் போது 25 நாட்கள் தனித்தியங்கு அமைப்பிற்கு மாற்றப்பட்டது.இதனால் கியூரியோசிட்டி தரையுளவியின் அனைத்து நகர்வுகளும் நிறுத்தப்பட்டது.பூமியோடு தொடர்பு கொள்ளமல் செய்யப்படும் வானிலைத் தகவல் சேமிப்புப் பணியை மட்டும் செய்தது.

## மேற்கோள்கள்

பகுப்பு:வானியல்
கரந்தை ஆதீஸ்வரசுவாமி ஜினாலயம்

**கரந்தை ஆதீஸ்வரசுவாமி ஜினாலயம்**, தஞ்சாவூர் மாவட்டம் தஞ்சாவூர், கரந்தையில் உள்ளது. இப்பகுதியில் சமணர் வாழ்கின்றனர்.  சோழ நாட்டில் கும்பகோணம், மன்னார்குடி, தீபங்குடி ஆகிய இடங்களில் சமணர் கோயில்கள் உள்ளன. 

## கோயில் அமைப்பு
கருவறை, ராஜகோபுரம், கர்ப்பகிரகம், அர்த்தமண்டபம், முகமண்டபம், மகாமண்டபம் ஆகிய அமைப்புகளை இக்கோயில் கொண்டுள்ளது. கோயிலுக்கு முன்பாக கொடி மரம் உள்ளது. கோயில் தொடர்பான விழாக்கள் முகமண்டபத்தில் நடத்தப்பெறுகின்றன. முகமண்டபத்தின் வாயிலில் இரு பக்கங்களிலும் துவாரபாலகர்கள் உள்ளனர். மகாமண்டபம் பந்தல் மண்டபம் போன்ற அமைப்பில் உள்ளது. அதில் முதல் நான்கு தூண்களில் பல வடிவங்களில் தீர்த்தங்கரர் உருவங்கள் காணப்படுகின்றன. கருவறையின் மேலுள்ள கோபுரம் இரண்டு நிலைகளைக் கொண்டுள்ளது.  மகாசாஸ்தா சன்னதி உள்ளது.

ஆதீஸ்வர சுவாமி ஜினாலயம் எனப்படும் இக்கோயிலுள்ள மூலவர் சுமார் 600 ஆண்டுகள் பழமை வாய்ந்ததாக இருக்கலாமெனவும், ஆலயத்திலுள்ள முன் மண்டபம், ஜினவாணி ஆலயம், சாஸன தேவ தேவியர் சன்னதிகள் போன்றவை சுமார் சுமார் 300 ஆண்டுகள் பழமை வாய்ந்ததாக இருக்கலாமெனவும் ஆய்வாளர்கள் கருதுகிறார்கள். தமிழகத்திலுள்ள சமண ஆலயங்களிலேயே ஜினவாணிக்கெனத் தனியாக கருவறை, அர்த்த மண்டபம், முக மண்டபம், சுற்றுப்பிரகாரம் என அனைத்தும் ஒரு தனி கோயிலுக்கான அம்சங்களுடன் அமைந்திருப்பது இங்குள்ள தனிச்சிறப்பாகும். தவிரவும் ஸ்ரீகுந்தகுந்தாசாரியார் திருவுருவம் தற்போது அமைக்கப்பட்டுள்ளது. இதைத் தவிர ஸ்ரீபிரம்மதேவர், ஸ்ரீஜ்வாலாமாலினி, ஸ்ரீதர்மதேவி, ஸ்ரீபத்மாவதி மற்றும் நவக்கிரகங்களுக்கென சன்னதிகள் தனித்தனியே உள்ளன. மேலும் 16 தூண்களுடனான பூஜை மண்டபம் தனியே உள்ளது. கோவிலுக்கென நந்தவனமும் குளமும் உள்ளன.

## மூலவர்
கோயிலின் மூலவராக ஆதீஸ்வரசுவாமி எனப்படும் ஆதிநாதர் உள்ளார். மூலவர் முதலாம் தீர்த்தங்கரரான ஸ்ரீரிஷபதேவர் ஆவார்.

## வழிபாடு
பருவ விழாக்கள், பண்டிகைகள் அனைத்தும் நடைபெறுவதோடு அட்சய திரிதயை நாளில் பகவானின் திருவீதி உலாவும் ஆடி மாத முதல் ஞாயிற்றுக்கிழமைகளில் சாஸனதேவ தேவியர் திருவீதி உலாவும் நவராத்திரி காலத்தில் 7ஆம் நாளன்று தெப்ப உற்சவமும் சிறப்பாக நடைபெறுகின்றன.

## இதனையும் காண்க
* தமிழ்நாட்டில் சமணம்
* தமிழ்நாட்டில் சமணர் கோயில்கள்

## மேற்கோள்கள்

பகுப்பு:தஞ்சாவூர் மாவட்டத்திலுள்ள சமணக் கோயில்கள்
நர்சிபட்டினம் மண்டலம்

**நர்சிபட்டினம் மண்டலம்** ஆந்திரப் பிரதேசத்தின் விசாகப்பட்டினம் மாவட்டத்தின் 43 மண்டலங்களில் ஒன்று. நர்சிபட்டினத்தையும் அதனைச் சுற்றியுள்ள ஊர்களையும் கொண்டது. இது நர்சிபட்டினம் சட்டமன்றத் தொகுதிக்கு உட்பட்டது.

## ஆட்சி
இந்த மண்டலத்தின் எண் 17. இது ஆந்திர சட்டமன்றத்திற்கு நர்சிபட்டினம் சட்டமன்றத் தொகுதியிலும், இந்திய பாராளுமன்றத்திற்கு அனகாபள்ளி மக்களவைத் தொகுதியிலும் உட்படுத்தப்பட்டுள்ளது.

## ஊர்கள்
இந்த மண்டலத்தில் கீழ்க்கண்ட ஊர்கள் உள்ளன.

* நர்சிபட்டினம்
* நீலம்பேட்டை
* கப்படா
* குறந்தொரபாலம்
* செட்டுபல்லி
* பெத பொட்டேபல்லி
* ஆர்டினரி லட்சுமிபுரம்
* பலிகட்டம்
* தர்மசாகரம்
* வேமுலபூடி
* அமலாபுரம்
* எரகன்னபாலம்

## சான்றுகள்

பகுப்பு:விசாகப்பட்டினம் மாவட்டம்
குழிப்பணியாரம்

**குழிப் பணியாரம்** என்பது அரிசிமாவினால் செய்யப்படும் ஒரு உணவுப்பொருள். இது குழிகளுடனுள்ள ஒரு பாத்திரத்தில் (குழிப்பணியாரச் சட்டி) செய்யப்படுகிறது. தமிழகத்தில் மிகவும் புகழ்பெற்ற உணவு. இது உருண்டை வடிவம் கொண்டது. இட்லி மற்றும் தோசை போல் இதுவும் அரிசி, உளுத்தம் பருப்பு போன்ற செய்பொருள்களால் செய்யப்படுவது. காரம் மற்றும் இனிப்பு என இருவகையான குழிப்பணியாரங்கள் செய்யப்படுகின்றன. சில பகுதிகளில் இது முக்குழி பணியாரம் என்றும் அழைக்கப்படுகிறது.

இத்தகுப் பணியாரங்கள் தமிழர் திருவிழாக்களின்போது சிறப்பாகச் செய்யப்படும் பலகாரங்களாகும். பால் பணியாரம் இவற்றுள் இன்னொரு வகையாகும். இனிப்புப் பணியாரத்துக்கு வெல்லம் கலந்த அரிசி மாவை பணியாரக் கல்லில் ஊற்றி வேக வைத்து எடுப்பர்.

## துணை உணவுகள்
குழிப் பணியாரம் உட்கொள்வதற்கும், சுவையினைக் கூட்டுவதற்கும் சில துணை உணவுகள் சேர்த்துக் கொள்ளப்படுகின்றன.

* சட்னி
* சாம்பார்
* மிளகாய்ப் பொடி
* சர்க்கரை
* தயிர்

## இலக்கியத்திலும் அன்றாட வாழ்விலும்

கலித்தொகையில் மருதத்திணையில் உழுந்துப் பணியாரம் பற்றிய குறிப்பொன்று காணப்படுகிறது. முதுவர் பழங்குடியினரின் நாட்டார் பாடலிலும் இவ்வுணவைப்பற்றிய குறிப்பு உள்ளது.

## தமிழரல்லாதோர் உணவில்
thumbnail|நிப்பானியர் தக்கோயாக்கி செய்யும் காட்சி
பணியாரத்தைப்போலவே தோன்றும், அதேபோன்ற அச்சில் வார்த்தெடுக்கும் உணவுகள் பல்வேறு நாடுகளில் உள்ளன.  எசுப்பானிய மூர் மக்களின் உணவிலும், இந்தோனேசியா உள்ளிட்ட தென்கிழக்காசிய நாடுகளிலும் உள்ளன. நிப்பானியர் எண்காலியைக்  கொண்டு செய்யும் உணவு ஒன்றும் உண்டு. (எ. கா.) "தக்கோயாக்கி"

## இவற்றையும் பார்க்க
*உண்ணியப்பம்

## காட்சிக்கூடம்


File:குழி பணியாரம்.JPG|குழிப்பணியாரங்கள்
File:A shot of Kuzhi paniyaram making.JPG|குழிப்பணியாரங்கள்
படிமம்:Kuzhi Paniyaram.jpg|குழிப்பணியாரம்
File:பனியாரம் சுடும் பாட்டி.jpg|பணியாரம் சுடும் மூதாட்டி
File:Homemade takoyaki 3.jpg|"டகோயாகி"


## மேற்கோள்கள்


பகுப்பு:தமிழர் உணவுகள்
பகுப்பு:தமிழர் சமையல்
பகுப்பு:கேரள சமையல்
அச்சுதாபுரம் மண்டலம்

**அச்சுதாபுரம் மண்டலம்** (Achutapuram), ஆந்திரப் பிரதேசத்தின் விசாகப்பட்டினம் மாவட்டத்தின் 43 மண்டலங்களில் ஒன்று.

## ஆட்சி
இந்த மண்டலத்தின் எண் 43. இது ஆந்திர சட்டமன்றத்திற்கு யலமஞ்சிலி சட்டமன்றத் தொகுதியிலும், இந்திய பாராளுமன்றத்திற்கு அனகாபள்ளி மக்களவைத் தொகுதியிலும் உட்படுத்தப்பட்டுள்ளது.

## ஊர்கள்
இந்த மண்டலத்தில் 34 ஊர்கள் உள்ளன.

# காஜீபாலம்
# பெதபாடு
# திம்மராஜுபேட்டை
# ஹரிபாலம்
# ஜக்கன்னபேட்டை
# மேலுபாக ஜகன்னாதபுரம்
# உப்பவரம்
# யெர்ரவரம்
# கொண்டகர்லா
# அண்டலபல்லி
# சீமலபல்லி
# சோமவரம்
# ஜகன்நாதபுர அக்ரகாரம்
# தொப்பெர்லா
# இரவாடா
# கங்கமாம்பபுர அக்ரகாரம்
# நுனபர்த்தி
# நடிம்பல்லி
# ராவிபாலம்
# தோசூர்
# மடுத்தூர்
# ஜங்குலூர்
# போகாபுரம்
# சோடபல்லி
# வெதுருவாடா
# திப்பபாலம்
# மார்டூர்
# துப்பிடூர்
# உத்தலபாலம்
# தாள்ளபாலம்
# பூடிமடகா
# சிப்படா
# ஜோகன்னபாலம்
# தண்டடி

## மூலங்கள்

## இணைப்புகள்
#  http://www.distancesbetween.com/distance-between/distance-from-visakhapatnam-railway-station-to-atchutapuram/1184515/r3/

பகுப்பு:விசாகப்பட்டினம் மாவட்டம்
ராம்பில்லி மண்டலம்

**ராம்பில்லி மண்டலம்**, ஆந்திரப் பிரதேசத்தின் விசாகப்பட்டினம் மாவட்டத்தின் 43 மண்டலங்களில் ஒன்றாகும்.

## ஆட்சி
இந்த மண்டலத்தின் எண் 42. இது ஆந்திர சட்டமன்றத்திற்கு யலமஞ்சிலி சட்டமன்றத் தொகுதியிலும், இந்திய பாராளுமன்றத்திற்கு அனகாபள்ளி மக்களவைத் தொகுதியிலும் உட்படுத்தப்பட்டுள்ளது.

## ஊர்கள்
இந்த மண்டலத்தில் 31 ஊர்கள் உள்ளன.
# மூலஜம்பா
# கோக்கிவாடா
# மாமிடிவாடா
# கோத்தூர்
# பஞ்சதார்லா
# ஹரிபுரம்
# ராஜகோடூர்
# கிருஷ்ணம்பாலம்
# அனந்தபுரம்
# குர்ஜபாலம்
# மோட்டூருபாலம்
# பூடி
# சேப்ரொலு வீரப்ப கொண்டா
# நக்கபாலம்
# சாட்டமெட்டா
# லாலம் கோடூர்
# கோரபூடி
# விஜயராம்புரம் அக்ரகாரம்
# வேல்சூர்
# ராஜாலா
# குமாரபல்லி
# திமிலி
# கட்டபோலு
# முரகடா
# மர்ரிபாலம்
# ராஜால அக்ரஹாரம்
# கலவலபல்லி
# ராம்பில்லி
# மன்யபுசிந்துவா
# சிரயதி சிந்துவா
# சீதபாலம்

## சான்றுகள்

பகுப்பு:விசாகப்பட்டினம் மாவட்டம்
மன்னார்குடி மல்லிநாதசுவாமி ஜினாலயம்

**மல்லிநாதசுவாமி ஜினாலயம்**,  திருவாரூர் மாவட்டம் மன்னார்குடியில் உள்ள மல்லிநாதருக்கு அர்ப்பணிக்கப்பட்ட  சமணர் கோயிலாகும். சோழ நாட்டில் கரந்தட்டாங்குடி,  கும்பகோணம், தீபங்குடி ஆகிய இடங்களில் சமணர் கோயில்கள் உள்ளன. 

## கோயில் அமைப்பு
இராஜகோபுரம், கருவறை, அந்தராளம், அர்த்தமண்டபம், முகமண்டபம், மகாமண்டபம், கொடி மரம், சமையலறை, பாதுகாப்பு அறை ஆகிய அங்கங்களை இக்கோயில் கொண்டுள்ளது. இராஜகோபுரம் மூன்று நிலைகளைக் கொண்டுள்ளது. முகமண்டபத்தில் உள்ள ஓர் அறையில் ரிசபதேவர் தீர்த்தங்கரர் உள்ளார். அவரது இரு புறமும் யட்சர்கள் உள்ளனர். மகாமண்டபம் மராத்தியர் கலைப்பாணியில் அமைந்துள்ளது. இங்கு பத்மாவதி, தர்மதேவி, பிரம்மதேவி, ஜ்வாலாமாலினி தேவி, சேத்திரபாலர் ஆகியோரின் சன்னதிகள் உள்ளன. பிரகாரத்தில் சுவேதாம்பர தீர்த்தங்கரர் மற்றும் மகாவீரர் ஆகியோரின் சிற்பங்கள் உள்ளன. இராஜகோபுரத்தின் முன்பாக, கோயிலின் வடபுறத்தில், இடிந்த நிலையிலான மடம் உள்ளது. தேர் மண்டபம், வாகன மண்டபம் ஆகியவையும் உள்ளன.

## மூலவர்
கோயிலின் மூலவராக மல்லிநாதர் உள்ளார். 56 செமீ உயரமுள்ள மூலவர் சிற்பம் 1986ஆம் ஆண்டு வடிக்கப்பட்டுள்ளது. பழைய மூலவர் சிற்பம் மூக்குப்பகுதி உடைந்த நிலையில் அர்த்தமண்டபத்தில் காணப்படுகிறது. உற்சவர் மகாமண்டபத்தில் காணப்படுகிறார். உற்சவர் பீடத்தில் அடியில் கிரந்த எழுத்து பொறிக்கப்பட்டுள்ளது.

## வழிபாடு
நித்திய பூசை அனைத்து சன்னதிகளுக்கும் நெய்வேத்தியம், தீப ஆராதனை, அபிஷேகம் போன்றவை மேள வாத்தியம், மணி ஓசையுடன் நடைபெறுகின்றன. வெள்ளிக்கிழமைகளில் சுக்ரவார பூசை, அர்ச்சனை, தீப ஆராதனை ஜ்வாலாமாலினி தேவிக்கு நடைபெறுகிறது. ஒவ்வொரு பௌர்ணமி அன்றும் தேவிக்கு சர்க்கரைப்பொங்கல் நெய்வேத்தியம் செய்யப்படுகிறது. ஆடி, கார்த்திகை, பங்குனி மாதங்களில் நந்தீஸ்வர த்வீப ஆலயங்களுக்கு எட்டு நாட்கள் பூசை நடைபெறுகிறது. ஆண்டுதோறும் வைகாசி சப்தமி வளர்பிறையில் கொடி ஏற்றத்துடன் விழா நடைபெறுகிறது. ஆடி, ஆவணி, புரட்டாசி, ஐப்பசி, மார்கழி, தை ஆகிய மாதங்களில் விழாக்கள் நடைபெறுகின்றன. ஐப்பசி மாதம் தீபாவளியன்று மகாவீரர் பரிநிர்வாண விழாவாகவும், கார்த்திகை தீபம் அன்று ஆலயம் முழுவதும் தீபங்கள் ஏற்றி கற்பூர சொக்கப்பனை ஏற்றும் விழாவாகவும் நடைபெறுகிறது. மார்கழி மாதம் முழுவதும் காலை பஜனை, இரவு முக்குடை தீபம் என அனைத்துச் சன்னதிகளிலும் ஆயிரத்திற்கும் மேலாக சிறிய தீபங்கள் ஏற்றி மகிழ்வர்.

## புத்தர் சிலை
இக்கோயிலின் பிரகாரத்தில் அமர்ந்த நிலையில் தியான கோலத்தில் ஒரு புத்தர் சிலையைக் களப்பணியின்போது காணமுடிந்தது. புன்னகை தவழும் முகம், புன்னகை சிந்தும் உதடுகள், சற்றே மூடிய நிலையிலான கண்கள், நீண்டு வளர்ந்த காதுகள் போன்ற கூறுகளுடன் மேலாடையுடன் இச்சிலை உள்ளது. உள்ளூரில் சிலர் இச்சிலையைச் சமண தீர்த்தங்கரர் சிலை என்று கூறிவருகின்றனர்.

## இதனையும் காண்க
* தமிழ்நாட்டில் சமணம்
* தமிழ்நாட்டில் சமணர் கோயில்கள்

## மேற்கோள்கள்

பகுப்பு:திருவாரூர் மாவட்டத்திலுள்ள சமணக் கோயில்கள்
எலமஞ்சிலி மண்டலம்

::எலமஞ்சிலி, மேற்கு கோதாவரி மாவட்டம் என்ற கட்டுரையுடன் குழப்பிக் கொள்ளாதீர்.
**எலமஞ்சிலி மண்டலம்**, ஆந்திரப் பிரதேசத்தின் விசாகப்பட்டினம் மாவட்டத்திற்கு உட்பட்ட 43 மண்டலங்களில் ஒன்று.

## ஆட்சி
இந்த மண்டலத்தின் எண் 41. இது ஆந்திர சட்டமன்றத்திற்கு எலமஞ்சிலி சட்டமன்றத் தொகுதியிலும், இந்திய பாராளுமன்றத்திற்கு அனகாபள்ளி மக்களவைத் தொகுதியிலும் உட்படுத்தப்பட்டுள்ளது.

## ஊர்கள்
இந்த மண்டலத்தில் 16 ஊர்கள் உள்ளன.
# கொக்கெரபல்லி
# துரங்கலபாலம்
# ஜம்பபாலம்
# சோமலிங்கபாலம்
# கொல்லகுண்டா
# கட்டுபாலெம்
# தெருவுபல்லி
# எலமஞ்சிலி
# எர்ரவரம்
# ரேகுபாலம்
# கிருஷ்ணாபுரம்
# பய்யவரம்
# ஏட்டி கொப்பாகா
# பத்மனாபராஜு பேட்டை
# புலபர்த்தி
# ரேகவாணி பாலம்

## சான்றுகள்


பகுப்பு:விசாகப்பட்டினம் மாவட்டம்
2048 (விளையாட்டு)

***2048*** என்பது புதிர் விளையாட்டு ஆகும். இது கணித அறிவை அடிப்படையாகக் கொண்டு விளையாடக் கூடியது. இதை ஒருவர் மட்டுமே விளையாட முடியும். இந்த விளையாட்டு இணையதளங்களிலும், கைபேசிகளிலும் கிடைக்கிறது.

## விளையாடும் முறை

இந்த விளையாட்டில் 4×4 கட்டங்கள் இருக்கும். இவற்றில் ஏதாவது ஒரு கட்டத்தில் எண்ணால் எழுதப்பட்ட பெட்டி தோன்றும். பொதுவாக, இரண்டு, நான்கு ஆகிய எண்களை எழுதிய பெட்டிகள் தோன்றும். அந்த பெட்டியை அதே எண் கொண்ட பெட்டியுடன் இணைத்தால் அதன் இரு மடங்கான எண் கொண்ட பெட்டி கிடைக்கும். இவ்வாறு சேர்த்துக் கொண்டே 2048 என்ற எண்ணை அடைய வேண்டும். எடுத்துக்காட்டாக, நான்கு என்று எழுதப்பட்ட இரு பெட்டிகள் ஒன்றின்கீழ் ஒன்றாக இருந்தால், ஏதாவது ஒன்றை மற்றொன்றின் திசையில் நகர்த்த வேண்டும். அவை இணைந்தவுடன் இரு மடங்கு கொண்ட எண் தோன்றும். எந்த திசைகளுக்கு நகர வேண்டுமோ அதற்கு உரிய மேல், கீழ், இடது, வலது அம்புகுறியை அழுத்த வேண்டும். குறுக்குவாட்டில் பெட்டிகளை இணைக்க முடியாது. வெறுமையான கட்டத்திற்கு பெட்டிகளை நகரத்தலாம். ஒவ்வொரு பெட்டியாக நகர்த்த முடியாது. ஒரு திசைக்கான அம்புகுறியை அழுத்தினால், எல்லா பெட்டிகளும் அந்த திசையை நோக்கி நகரும். எல்லா கட்டங்களிலும் பெட்டிகள் இருந்து, அவற்றின் அருகில் அதே எண் கொண்ட பெட்டிகள் இல்லாவிடில் அவற்றை இணைக்க முடியாது. புதிய பெட்டி தோன்றுவதற்கான கட்டம் இல்லாததால் ஆட்டம் தோல்வியில் முடிவடையும். 2048 என்ற எண்ணை அடைந்தால் ஆட்டத்தில் வெற்றி பெற்றதாக கருதப்படும். அதைத் தாண்டியும் விளையாடலாம்.

பெரிய எண்களை கடைசி வரிசைக் கட்டங்களில் வைத்துக் கொண்டால் விளையாட்டில் எளிமையாக வெற்றியடையலாம்.
இந்த விளையாட்டில் அதிகபட்சமாக 131,072 என்ற எண் சேரும் வரையில் விளையாட முடியும். அதிகபட்சமாக 3,932,100 புள்ளிகளைப் பெற முடியும்.

## சான்றுகள்

## இணைப்புகள்
* 
* ''2048'' மூல நிரல்

பகுப்பு:கணினி விளையாட்டுக்கள்
பகுப்பு:கணிதப் புதிர்கள்